મંત્રીઓને ખાતાઓની ફાળવણીને લઈને ભાજપના પ્રધાનોમાં પણ નારાજગી જોવા મળતાં બળવાના સૂર રેલાશે તેવી ચર્ચાઓ થવા લાગી છે ત્યારે કોંગ્રેસના સુરતના હારેલા ઉમેદવાર ધીરૂ ગજેરાએ ચૂંટણીમાં કોંગ્રેસની હાર પ્રદેશ પ્રમુખ ભરતસિંહના કારણે જ થઈ છે તેવો સીધો આક્ષેપ કરી બગાવતનો રાગ આલાપ્યો છે ત્યારે ભરતસિંહ સોલંકી પણ જાણે કે આ બાબતે દૂધનું દૂધ અને પાણીનું પાણી કરી નાંખવા માંગતા હોય તેમ કોંગ્રેસના તમામ ૧૮ર ઉમેદવારોને પત્ર લખી પક્ષ વિરોધી કામ કરનારાઓ અને સારી કામગીરી કરનારાઓનો અહેવાલ માંગતાં કોંગ્રેસમાં વાતાવરણ ગરમાયાની ચર્ચાઓ થવા લાગી છે.